Ĉi tiu artikolo unue estis publikigita en JAM News. Redaktita versio estas reeldonita ĉi tie laŭ enhavpartnera interkonsento.
#000002
Yagub Zeynalzade estas 26-jaraĝa kuiristo el Azerbajĝano [eo]. Li ricevis sian kuirartan trejnadon en Kroatio kaj Italio. Post iom da tempo laborinte en itala restoracio, Yagub revenis al Azerbajĝano, kie li transformis sian loĝejon en la centro de Bakuo [eo] en restoracion. Li loĝas kaj ricevas siajn klientojn en apartamento konsistanta el unu sola ĉambro kaj subtegmento.
#000003
La kuirarta talento de avino
#000004
La intereso de Yagub pri kuirado estis transdonita al li de lia avino kiu edukis lin. Kiel infano li pasigis multajn somerojn en Dashkesan kie lia avino vivis. En intervjuo kun Jam News, Yagub diris, “Antaŭ ne longe mi rimarkis, ke kuirado estas enradikiĝinta en mi. La influo de mia avino estas neforviŝebla.”
#000005
Sed malgraŭ senfinaj dolĉaĵoj, kiujn lia avino preparis por li, la vivo en Dashkesan finfine komencis esti enuiga. Li decidis forlasi ĉi tiun komfortan zonon por vivi memstare, por kompreni kion li kapablas sen iu ajn helpo.
#000006
Tiel komenciĝis la transformado de Yagub en Bakuo. Kiam li unue alvenis en Bakuo, li luis loĝejon kun amiko. Sed la konservativaj opinioj de Yagub, malhelpis komenci novan vivon. ““Mi estis radikala kaj nekongrua kun preskaŭ ĉiuj. Mi havis tre malgrandan amikaron kaj sentis min izolita.”
#000007
Yagub fine forlasis la loĝejon kaj okupiĝis pri religiaj studoj en madraso [koranlernejo]. “Tiu ĉi edukado efikis al mi profunde. Lerninte religion, mi iusence lernis mian veron. Ĉi tio trankviligis min kaj mi komencis esplori aliajn kampojn. Mi volis renkonti novajn homojn.”
#000008
Ĉe iu punkto, Yagub havis sep laborlokojn, provante repagi siajn ŝuldojn. “Poste mi konsciis, ke mi volas komenci mian propran entreprenon. Tiel komenciĝis mia projekto, kiun mi nomis projekton apartamento.”
#000009
Projekto apartamento aŭ libera spaco
#000010
“Mi bezonis du monatojn por paki miajn aĵojn kaj ekloĝi en ĉi tiu dometo. Iom post iom mi dediĉis min al ĉi tiu loĝeja spaco. Mi devis komenci ie. Mi havis nur 40 manatojn [ĉirkaŭ 24 €/25 USD] kaj tiun tagon komencis la Projekto Apartamento. Mi konservis duonon de tiu kvanto por mi, aĉetis dolĉaĵojn kun la alia duono, preparis teon kaj invitis gastojn. Ĉi tio estis mia unua evento. Muziko, distro. Ĝis nun ne estis problemoj kun la najbaroj,” diras Yagub.
#000011
“Mi ekkonis ilin, kaj ili konis unu la alian. Mi decidis inviti homojn, kiuj inspiros unu la alian. Ĝi estas kaj komerca kaj socia projekto. Kvankam ne estis grava enspezo, mi gajnis homojn. Kaj mi, kiu konis neniun ĉi tie, iom post iom komencis havi komunumon.”
#000013
Yagub nomas ĉi tiun spacon, kiun li transformis en restoracion, ankaŭ “libera spaco” – loko kie junuloj kunvenas kaj manĝas memkuiritajn manĝaĵojn, kondutante libere.
#000014
Yagub diras, ke la Projekto Apartamento ne estas nur restoracio kaj hejmo, ĝi estas parto de io, kio povas fariĝi longtempe, ĉeno de restoracio.
#000015
“Estas potencialo en regionoj kaj vilaĝoj, kaj mi provas trovi ĝin. Mi aŭ alvokas aŭ vizitas rekte. Iuj el la produktoj tie, ne estas vaste konataj ĉi tie. Mi aĉetas ilin, kuiras manĝaĵojn de ili kaj provas gustumigi ilin al homoj. Kiam mi parolis kun lokanoj en la vilaĝoj pri agroturismo [eo], la “svisa modelo” ktp., tio sonis al ili kiel fabelo. Ili ne interesiĝas pri neatingeblaj perspektivoj, sed sole serĉas iom da helpo ĉi tie kaj tie. Do mi aĉetis iliajn produktojn anstataŭe.”
#000016
Komence Yagub faris tion pro personaj interesoj. Kiam li vojaĝis ĉirkaŭ la regionoj dum komercaj vojaĝoj, li aĉetis interesajn produktojn kaj kunportis ilin al Bakuo. Li preparis nekonatajn pladojn kaj regalis siajn amikojn, kiuj siavice diskutis kun aliaj pri tiuj novaj kuirartaj spertoj.
#000017
“Kompreneble mi volis transformi ĉi tiun procezon en monon. Daŭrigi ĉi tiun laboron, kiun mi ĝuas, kaj profitigi ĉi tiun laboron. Do mi aĉetas ĉi tiujn produktojn, metas ilin en la menuon kaj vendas ilin. Tiel mi helpas tiujn en la vilaĝoj aĉetante iliajn produktojn, kaj mi proponas al homoj novajn gustojn, mi rakontas al ili la historion de ĉi tiuj pladoj.”
#000018
Manĝaĵo elektita ne de la kliento, sed de la kuiristo
#000019
Projekto apartamento, la hejma restoracio de Yagub Zeynalzade, altiras klientojn ĉefe per ĝia paĝo ĉe Instagram.
#000020
“Homoj sciigas min , ke ili interesiĝas. Malgrandaj entreprenoj ĉie havas malfacilaĵojn nun. Ni ankoraŭ metas la fundamenton, ĉio estas nova, kaj nova koncepto ĉiam malfacilas. Manko de stabilaj enspezoj estas precipe malfacila. Okazas, ke ĉiutage estas gastoj dum tuta semajno, kaj foje ili forestas dek tagojn.”
#000021
Yagub diras, ke en ĉi tiu koncepto, la menuo ne estas determinata laŭ la gusto de la klientoj. La klientoj fidas la kuiriston, kiu deziras feliĉigi la klienton per liaj pladoj.
#000022
La funkcioj de la hejma restoracio de Yagub Zeynalzade ne estas limigitaj al la apartamento kaj restoracio. Ĝi ankaŭ estas studio. Li tie faras foto- kaj filmregistradojn kreante enhavon por diversaj kuirartaj platformoj.
#000023
“Tra la tempo ni altiris volontulojn. Ili lernas kuiradon ĉi tie. Du el ili jam laboras kun ni. Sed ĉi tio estas nekutima loko por labori. Mia celo en kreado de ĉi tiu spaco estis transdoni mian kuirartan scion al aliaj. Krom mi, estas kvar knabinoj kun kuirarta edukado. Unu jam kompletigis la programon kaj nun instruas tri pliajn knabinojn.”
#000024
Ĉi tiu domo-restoracio ankaŭ ofertas scenejon por arto de la loka junularo, kiun Jagub volas helpi tielmaniere. En malsamaj anguloj de la apartamento oni povas vidi metiojn kaj produktojn faritajn hejme.
#000025
“En la lastaj tagoj okazis interesaj aferoj. Amikoj alportis tomatojn, paprikojn, melongenojn el siaj ĝardenoj, alia gasto alportis vinberojn. Estas bonege, ke homoj scias kie trovi nin. Tiel estas ĉiam freŝaj lokaj produktoj. Foje homoj ankaŭ alportas siajn proprajn pladojn, kiujn ni poste gustumas kaj kune pridiskutas. Ĉi tiu koncepto estas unika kaj miaj atendoj pri ĝi estas altaj. Mi certas, ke ni povas atingi multon en la estonteco.” certigas Yagub.
#000026
Kio okazos se nia estonta komunikado uzos ikonojn por reprezenti konceptojn kaj objektojn? Ikonoj estas bildoj, ni ofte asocias ilin kun kreivo. Sendi mesaĝojn rilatas al logika pensado ĉar ni devas pensi pri gramatiko, dum uzi ikonojn estos krea ekzerco por nia cerbo. Tiel, sendante mesaĝojn per ikonoj, nia cerbo ricevos kreivan kaj logikan ekzercon samtempe.
#000028
Asocio el Svislando nomata KomunIKON disvolvas tipon de vida komunikado, kiu ebligas al homoj el diverslingvaj komunumoj komuniki senprobleme. Ili nomas tion IKON. Ĝi tradukas tekstojn en ikonojn, kiujn uzantoj povas sendi al aliaj uzantoj. La piktogramoj evoluigitaj de KomunIKON povas esti uzataj kie ajn estas neceso skribi mesaĝon al iu ajn ricevanto, eĉ se temas pri homoj kun malfacilaĵoj, kiel analfabetoj aŭ handikapuloj.
#000029
Filozofio kaj Gvidlinioj pri dezajno
#000030
Jen kelkaj el la frazoj kiuj estis ellaboritaj de KomunIKON. Bonvolu memori, ke la IKON-lingvo estas tre fleksebla, ne estas rigidaj reguloj lernendaj, ĉiu povas uzi la lingvon laŭ sia prefero, laŭ la kompreno de la ricevanto.
#000032
Mi sendas (al) vi multajn kisojn
#000033
En ĉi tiu angla frazo, estas duobla objekto (“vi” kaj “kisoj”). Tial ni aldonas la prepozicion “al” antaŭ “vi”.
#000034
2. La tuta vivo en unu nokto
#000035
La tuta vivo en unu nokto
#000036
Jen la itala titolo de filmo de Robert Bresson (1967). “Tuto” estas en opozicio al “duono, malplimulto kaj plimulto”. “Vivo” kontrastas al “morto”. “En” kontrastas al “ekster”. “Nokto” kontrastas al “taglumo”.
#000037
Ĉi tiuj ikonoj estis faritaj por festi la venkon de Italio en 3 sportaj kategorioj dum la Olimpikoj. Ĉi tiu bildo montras la signifon en latina kaj itala lingvoj, la angla signifo estas “Faster, higher, stronger”.
#000040
[Ĉiuj ligiloj en tiu ĉi artikolo estas en Esperanto, krom [en] = en la angla aŭ [de] = en la germana. La artikolo originale jam aperis en la angla la 28-an de aŭgusto 2016]
#000044
La nova tulua vikipedio [tulua] estas aldonita, kiel plia lingvoversio en la kolekto de 294 lingvoversioj [en, sept. 2016] de la reta enciklopedio Vikipedio, post la publikigo de Wikimedia Incubator [en].
#000045
La projekto atendis dum ok jaroj en Incubator antaŭ ol iĝi la 23-a sudazia lingvo de Vikipedio [en]. La tululingva Vikipedio, disponebla ĉe havas entute 1285 artikolojn. Al ĝi kontribuas 198 redaktoroj el kiuj ĉirkaŭ 5-10 aktive kontribuas per pli ol kvin redaktaĵoj ĉiumonate.
#000046
Wikimedia Incubator estas fratina projekto de Vikipedio. Antaŭ ol ajna nova lingvoversio en Vikipedio estas kreita, projekto de Incubator estas kreita kaj evoluigita de volontulaj redaktoroj. Kiam la projekto akiras sufiĉajn redaktorojn kiuj plioftigas kreadon deda la enhavo, la projekto publikiĝas kiel nova projekto de Vikipedio.
#000048
La tulua lingvo estas parolata de tri ĝis kvin milionoj da homoj en la barataj provincoj Karnatako kaj Keralo, en la sudokcidenta, respektive suda parto de Barato, sed ankaŭ estas parolantoj en Usono kaj en la golfaj landoj.
#000049
[N.d.Tr : preskaŭ 33% de la loĝantaro en Karnatako konsistas el parolantoj de malplimultaj lingvoj [en]. Neniu alia sud-barata ŝtato havas tiom grandan bazon de parolantoj de minoritataj lingvoj, pro kio Karnatako estas unika el la perspektivo de lingva kaj kultura diversecoj. Laŭ la angla Vikipedio, la tulua nuntempe ne estas oficiala lingvo de Barato aŭ de iu ajn alia lando]
#000050
En 2008, la tululingva Vikipedio estis kreita en Inkubatoro de nur malmultaj redaktoroj. Krom kelkaj laŭokazaj redaktoj, estis malmulte da instigoj por antaŭenigi la projekton.
#000051
Komunumo en vera senco estas aro da personoj kiuj engaĝiĝas en diskuto, interkonsento kaj kunlaboro. Ĉi tio neniam ekzistis por la tulua Vikipedio, ĉar individuaj redaktoroj laboris izolite unu de la alia.
#000052
Sekve necesis, ke ili renkontiĝu kaj formu strategian planon por kreskigi la komunumon kaj la Inkubatoron, serĉante pliajn aktivajn kontribuantojn.
#000053
En 2014, unu de la diskutotemoj estis la bezono konekti la aktivajn redaktorojn de la tulua Vikipedio kaj subteni interagan redaktan grupon. Estis ankaŭ renkontiĝo en Mangalore, organizita kadre de programo Aliro al Scio (A2K) de la Centro por Interreto kaj Socio (CIS) [en]. Aliro al Scio (A2K) estas programo financata de Vikimedia Fondumo por subteni kaj kreskigi Vikipediojn en barataj lingvoj kaj Vikimediajn projektojn en la barata subkontinento.
#000054
Rezulte de tiu kunveno, pli da komunumaj renkontiĝoj ekokazis. Kelkaj renkontiĝoj estis organizitaj en Mangalore por provizi praktikan trejnadon al partoprenantoj. La St. Aloysius College [en, pdf] de la urbo akceptis redaktadon de Vikipedio kiel parton de sia instruplano.
#000055
Vikipedia Edukado-Programo [en] estis baldaŭ organizita por la studentoj en ĉi tiu kolegio, kie studentoj komencis redakti Vikipedion kiel taskon en la klasĉambro kaj ankaŭ la fakultato estis enplektita en trejnado kaj pritaksado de artikoloj.
#000056
Vishwanatha Badikana [de], kiu estas asista profesoro de la kanara/kannada lingvosekcio ĉe St. Aloysius College, mem iĝis aktiva redaktoro de la tulua vikipedio kaj gvidis en tiu kolegio outreach-agadojn [en, outreach aŭ atingo estas agado provizanta servojn al ĉiuj civitanoj, kiuj alimaniere ne havus aliron al tiuj servoj]. Liaj studentoj riĉigis la tuluan Vikipedion per artikoloj pri tre diversaj temoj.
#000057
Tamen, tio, kio estis atingita ĝis nun, estas ankoraŭ nur la pinto de la glacimonto. La komunumo daŭre estas sufiĉe malgranda kaj devas kreski por ne dependi de unu subtenanta institucio. La pli granda tululingva komunumo ekposedu administranton, aŭ mem iĝu administranto por kreskigi la tuluan Vikipedion.
#000059
Malgraŭ sia longa, riĉa lingva heredaĵo, la tulua ankoraŭ baraktas por atingi pli vastan skribuzadon [en] de la lingvo, precipe per sia origina skribo [tigalari]. La manko de ĝia antaŭenigo estas ankaŭ sufiĉe evidenta, ĉar la Akademio de Karnataka Tulu Sahitya [en], kiu estas oficiala organo kreita de la registaro de Karnatako, uzas la kanaran kaj la anglan por sia oficiala portalo [portalo en la senco de granda retejo ordinare dediĉita al iu temo kaj provizanta diversajn servojn : forumojn, retpoŝton, noticojn ktp].
#000060
La plej granda defio estas ke la tulua skribo, kiu estas derivata de la origina tigalara skribo kaj kiu estas uzata por skribi en la tulua, ne estas enkodita en Unikodo. [Unikodo estas tutmonda normo por skriboj/alfabetoj]. Rezulte de tio, ĉiuj artikoloj en la tulua Vikipedio estas skribitaj en la kanara/kannada skribo [en], ĉar la plej multaj parolantoj troviĝas en la ŝtato Karnatako kaj parolas la kanaran kiel duan lingvon.
#000061
La sola ebleco uzi la tuluan skribon estas ligita al la normigado de la skribo en Unikodo, protektanta libere publikigitan tiparon [en], por ke ĝi estu enmetita kiel retpaĝa tiparo [en] por montri la skribon en la kazo, ke iu uzanto de poŝtelefono aŭ komputilo ne havas la tiparon instalitan en sia aparato. Fine la ekzistanta enhavo devas esti konvertita [en] de la kanara al la tulua skribo.
#000062
Ekzistas serio de ok instruaj videoj [en] kreitaj por helpi al novaj kaj ekzistaj redaktantoj lerni pli pri reguloj kaj stilaj gvidlinioj rilate al la redaktado de Vikipedio.
#000063
“Multaj studentoj kontribuis per kreado de tiuj ĉi lerniloj,” diras doktoro Badikana.
#000064
La aktuala redaktoraro faras ĉion eblan por disvastigi la projekton, konservante la kernajn valorojn de Vikipedio.
#000065
En intervjuo al la amaskomunikila portalo Daijiworld [en], Bharathesha Alasandemajalu [en], aktiva redaktoro kiu loĝas en Omano, diris, “Ĉiu povas skribi aŭ redakti artikolojn en la tulua vikipedio, sed la artikolo ne devus esti plagiata [..] Bildoj devas esti propraj aŭ alŝutataj laŭ permeso de la posedanto. Ĉi tio helpos la estontan generacion scii pli pri la lingvo kaj funkcii kiel fonto de informoj pri la tuluaj lingvo kaj kulturo.”
#000066
D-ro Badikana plie kundividis en intervjuo kun ĉi tiu aŭtoro, ke li esperas vidi pli da tulu-parolantoj kontribui al la tulua Vikipedio, ĉar li sentas, ke kreskanta interreta enhavo kune kun laboro en konvenciaj klasĉambroj estas la plej bona metodo por konservi la lingvon.
#000067
[Ĉiuj ligiloj en tiu ĉi artikolo estas en Esperanto, krom alimenciita: [en] = angla, [es] = hispana]
#000071
La ĉabakana, unu el la 170 lingvoj de la Filipinoj, estas vaste parolata en la plej suda filipina urbo Zamboanga kaj elstaras kiel la sola kreola lingvo en Azio bazita sur la hispana lingvo. Por konservi kaj promocii la ĉabakanan, la blogo ‘Bien Chabacano’ [en] estis kreita kiel enreta rimedo por filipinanoj kaj ne-filipinanoj kiuj interesiĝas lerni la lingvon:
#000072
It's all about the Chabacano de Zamboanga. Bien Chabacano is the first and only blog designed for Chabacano language enthusiasts which discusses and analyzes Chabacano word origins, Chabacano grammar, and vocabulary, and so much more!
#000073
Ĉio rilatas al la ĉabakana de Zamboanga. Bien Chabacano estas la unua kaj sola blogo kiu celas entuziasmulojn pri la ĉabakana por diskuti kaj analizi la ĉabakanajn vortdevenojn, gramatikon kaj vortaron kaj multe pli!
#000074
Bien Chabacano seeks to instill pride and improve proficiency in the Chabacano language among the young Chabacano speakers by talking about its rich and colorful history and demystifying its grammar's many intricacies and nuances.
#000076
Bien Chabacano strebas instigi fierecon kaj plibonigi lingvokapablon de junaj ĉabakanparolantoj, rakontante pri la riĉa kaj bunta historio de tiu lingvo kaj helpante al ili pri la multaj komplikaĵoj kaj nuancoj de la ĉabakana gramatiko.
#000077
Kiel kreola lingvo, la ĉabakana estas miksaĵo de la hispana kaj indiĝenaj lingvoj, kiu evoluis el la historio de koloniaj interagoj inter Hispanio kaj ls Filipinoj. Oni kalkulis ke ekzistas hodiaŭ pli ol 600 000 parolantoj de la ĉabakana en la lando.
#000078
La Filipinoj estis kolonio de Hispanio dum pli ol tri jarcentoj, de 1565 ĝis 1898, sed kontraste al aliaj iamaj kolonioj de Hispanio, la hispana lingvo ne estis instruita en la Filipinoj. Anstataŭe, hispanaj monaĥoj kaj oficialuloj enkondukis kristanismon kaj regis la landon studante la indiĝenajn lingvojn de la Filipinoj.
#000079
Hispanio submetis la tutan filipinan insularon, sed renkontis furiozan reziston inter iuj indiĝenaj popoloj. En la suda insulo de Mindanao, kiu antaŭe havis ĉefe islaman loĝantaron, hispanaj trupoj establis garnizonon proksime de Zamboanga, kiu poste estis uzata por ataki la islaman loĝantaron de Mindanao. Tamen, Hispanio neniam sukcesis establi kompletan kontrolon super Mindanao dum la kolonia okupado de la Filipinoj.
#000080
Sanzorga oficejo en la urbo Zamboanga kun sia slogano: “Nuestro deseo un ciudad sin enfermedad” (nia deziro estas urbo libera de malsanoj). Bildo kaj subskribo kun permeso de Bien Chabacano.
#000081
Chabacano is the product of a rich cross-fertilization that could only have occurred in a region in which both great linguistic diversity and considerable overlapping areal features predominated. Chabacano is a manifestation of linguistic and cultural resilience, a language which continues to grow in number of speakers and sociopolitical impact.
#000083
La ĉabakana estas la produkto de riĉa fremdpolenigado, kiu nur povus okazi en regiono en kiu superregis kaj granda lingva diverseco kaj konsiderindaj similaĵoj inter la regionaj lingvovariantoj. La ĉabakana lingvo estas la manifestiĝo de lingva kaj kultura rezistokapabloj, lingvo kiu daŭre kreskas laŭ nombro de parolantoj kaj socipolitika efiko.
#000084
La blogo ‘Bien Chabacano‘ instruas al legantoj bazajn vortojn kaj frazojn [en] en la ĉabakana. Ekzistas popularaj kantoj [en] kaj mallongaj rakontoj [en], eĉ traduko de la libro La Eta Princo en la ĉabakana: El Diutay Principe.
#000085
Jen la traduko [en] de la unua alineo [en] de “La Eta Princo” en la ĉabakana. Rimarku ĝian similecon al la hispana lingvo:
#000086
Una vez, cuando seis años lang yo, tiene yo un libro acerca del vida de maga animal na monte cuando no hay pa alla tanto gente. Maga Experiencia De Mio el nombre del libro y ya puede yo alla mira un bien bonito retrato. Un retrato aquel de un grande culebra quien ta traga un animal. Taqui el copia de aquel retrato.
#000087
Iufoje kiam mi estis sesjarulo, mi vidis libron pri la vivo de bestomagiisto en la ĝangalo kiam ne estas tiom multe da homoj. En tiu libro, kies titolo estis Maga Experiencia De Mio [mia magia sperto], mi vidis bonegan bildon pri serpento kiu englutis beston. Tiu ĉi estas kopio de la desegnaĵo.
#000088
Bildo de publika reklamo en la urbo Zamboanga, skribita en la ĉabakana, kiu iele tradukeblas kiel: “La perfekta loko por vi aperos baldaŭ”. Bildo kaj subskribo kun permeso de Bien Chabacano.
#000089
La blogo direktas legantojn al retejoj kaj sociaj retejoj, kie la ĉabakana estas uzata en radioprogramoj [en], televidaj raportaĵoj [es] kaj registaraj anoncoj [en].
#000090
La blogo provizas mallongan historion de la ĉabakana, ĝiaj malsamaj akĉentoj [en] en la provinco Zamboanga kaj la efiko de migrado kaj moderniga ekonomio [en] sur ĝia evoluo. Ĝi ankaŭ lamentas [en] pri manko de klopodoj por promocii la ĉabakanan:
#000091
The state of Chabacano today is lamentable. Let me sound the alarm bells as early as now! Unless more aggressive preservation efforts will be implemented, the day will come when Chabacano will only be spoken inside the home. This prediction is bleak but it is not without merit.
#000092
La ĉabakana hodiaŭ estas en kompatinda stato. Lasu min sonigi alarmon nun! Krom se pli fortaj konservadaj streboj estos efektivigataj, la tago venos kiam la ĉabakana estos parolata nur en la hejmo. Ĉi tiu antaŭdiro veaspektas, sed ĝi ne estas senvalora.
#000093
Tra interretaj platformoj kiel ‘Bien Chabacano‘, oni esperas ke naskiĝos pli da entuziasmo pri la ĉabakana en la Filipinoj kaj ke ĝi inspiros lernantojn kaj retumantojn lerni, adopti kaj pluevoluigi la ĉabakanan lingvon.
#000094
[La originalo de ĉi tiu afiŝo publikigita la 7-an de aŭgusto 2015]
#000096
Retejo de civitana komunikilo Zambia Reports alfrontas leĝan minacon de loka entreprenisto Rajan Mahtani, kiu peticias, ke GoDaddy, retejgastiga firmao, forigu Zambia Reports el sia servilo.
#000097
Laŭ Zambian Watchdog, rivala retejo, Zambia Reports jam estas akuzita pro publikigo de kalumniaj artikoloj pri Dr. Mahtani, kiu estas la fondinto de Finance Bank, unu el la plej grandaj bankoj de Zambio, kaj de serio de aliaj entreprenoj.
#000098
La usonaj advokatoj petas GoDaddy ĉesi gastigi la retejon de Zambia Reports kaj forigi ĝian enhavon el la serviloj de GoDaddy.
#000100
The happiest (and least happy) countries in the world, ranked 
#000102
La plej feliĉaj (kaj malplej feliĉaj) landoj en la mondo, taksitaj en 
#000103
Gallup intervjuis 150 000 plenkreskulojn en 148 landoj kun demandoj kiel “Ĉu vi ridetis aŭ ridis hieraŭ?” kaj “Ĉu vi lernis aŭ faris ion interesan hieraŭ?” por krei indicon de pozitivaj spertoj. Surprize, laŭ Quartz, la ĉefaj landoj kun pozitivaj emocioj estis ĉiuj en Latinameriko, de Paragvajo ĝis Nikaragvo.
#000104
La esploro uzis skalon de 0 ĝis 100, kaj trovis ke la monda averaĝo de la indico de pozitivaj spertoj por 2014 estis 71/100 — “same kiel por 2013 kaj ankaŭ por la jaroj ekde 2006.”
#000105
La lando kun la plej malalta poento pri pozitivaj emocioj estis Sudano (47/100). Niveloj de feliĉo estas malalta ankaŭ en Tunizio, Serbio, Turkio, kaj aliaj, evidente pro milito kaj aliaj formoj de politika malstabileco.
#000106
En Bolivio kaj Salvadoro, ekzemple, 59 procentoj de intervjuitoj respondis “jes” al ĉiuj demandoj pri ambaŭ pozitivaj kaj negativaj emocioj, kio donis al ĉi tiuj nacioj aparte altajn “emociajn” poentojn.
#000107
Komunuma paĝo en Fejsbuko, Língua Portuguesa: Uma Língua Global? (La portugala lingvo: ĉu tutmonda lingvo?) sin provizas per diversaj rimedoj por disvastigi la debaton pri la ekspansio de la portugala lingvo kaj ĝiaj konsekvencoj. Rilate la politikojn de ĉi tiu lingvo kun ĉ. 200 milionoj da parolantoj, estas traktataj kelkaj kritikaj temoj kiel minoritataj lingvoj, multlingveco kaj lingva koloniismo.
#000109
Afiŝita de Pictoline en merkredo, la 26a de aŭgusto 2015.
#000114
La Fejsbuka paĝo de Pictoline, kiu estas retpaĝo por novaĵoj kaj aliaj informoj, kundividis tiun ĉi mapon de malsamaj manieroj por diri “fraĉjo”, karesformo de la vorto “frato”, en Latinameriko. Dum oni diras wey en Meksiko kaj pata en Peruo, ĝi estas pana en Venezuelo kaj parce en Kolombio.
#000115
La Centro por Politikaj Alternativoj (CPA), kiu estas pensfabriko pri civila socio en Srilanko, lastatempe faris unuanivelan esploron pri ”Demokratio en la postmilita Srilanko 2014“. La rezultoj montras ke opinidiferenco pri la repaciĝo ankoraŭ ekzistas inter la tamila kaj la sinhala popoloj post la enlanda milito en Srilanko.
#000117
La konstatoj de la esploro rilate al la tamila komunumo estas tre signifaj. Iliaj ĉefaj problemoj estas malriĉeco kaj senlaboreco kaj ili sentas ke ili estas senigitaj je ebleco paroli pri la aferoj de la lando. Tie ĉi estas informgrafiko montranta ilian malfacilan situacion [sekvos resuma traduko en Esperanto]:
#000118
Kvin faktoj pri la enlanda tamila komunumo de Srilanko
1. La financa situacio de ilia hejma mastrumado malboniĝis en la lastaj du jaroj.
2. Ilia opinio pri evoluigo diferencas de la naciaj prioritatoj.
3. Ili jam malkreskigis sian hejman elspezon en tiu ĉi jaro.
4. La plimulto de la komunumo ne scias pri LLRC (Komisiono pri Lernitaj Lecionoj kaj Repaciĝo).
5. Ili ne sentas ke ili havas ŝancon por esprimi opinion pri tio, kio okazas en Srilanko.]
#000120
David Webbs, komentisto pri financaj novaĵoj konkludis [angle], ke la decido de Pekino [angle] pri la nomumo de kandidatoj por Ĉefdirektoro en 2017 celas ŝanĝi homojn de Honkongo en senkritikajn voĉdonantojn.
#000122